Kamala Harris

Kamala Devi Harris (født 20. oktober 1964 i Oakland, Californien, USA) er en amerikansk politiker, der siden 20. januar 2021 er vicepræsident i USA.

Hun repræsenterede delstaten Californien i det amerikanske Senat fra 2017 indtil hun trak sig fra posten 18. januar 2021 i forbindelse med sin indsættelse som vicepræsident. Hun har tidligere tjent som Distriktsadvokat for San Francisco, fra 2004 til 2011, samt som Californiens justitsminister, fra 2011 til sin indsættelse i Senatet i januar 2017. Harris er medlem af det Demokratiske Parti.

Harris blev valgt til vicepræsidentkandidat af Joe Biden op til præsidentvalget i 2020, som Biden og Harris vandt mod Donald Trump og Mike Pence. Dermed bliver Kamala Harris den første kvindelige vicepræsident, den første vicepræsident med afrikansk-amerikansk og med asiatisk-amerikansk baggrund og i det hele taget den kvinde, der er blev valgt til det højeste embede i USA's histore.

Baggrund 
Harris voksede først op i Berkeley med sin mor, genforskeren Shyamala Gopalan, og faderen, professor i økonomi ved Stanford University Donald J. Harris, og sin tre år yngre søster, den politiske aktive jurist Maya Harris. Harris far indvandrede som student fra Jamaica i 1961 og hendes mor som student fra Indien i 1958 og under sin opvækst besøgte døtrene både en afroamerikansk baptistkirke og et hinduistisk tempel. Fra førskolealderen deltog hun i et program hvor farvede børn kunne blive integreret i skoler i andre områder. Da hun var syv år blev forældrene skilt og som tolvårig flyttede hun med sin mor og søster til Montreal i Quebec, Canada, hvor hun gik i en fransksproget  skole.

Efter skoleafslutningen 1981 vendte hun tilbage til USA og fortsatte studierne ved Howard University i Washington, DC, hvor hun fik en  bachelorgrad i statskundskab og nationaløkonomi i 1986. Derefter bestod hun den avancerede amerikanske juristeksamen fra University of California i 1989 og begyndte at praktisere som jurist i Californien i 1990, først som anklager for grove forbrydelser i Alameda County fra 1990 til 1994, siden  som anklager i San Francisco fra 1998 til 2004. Fra 2004 til 2011 var hun distriktsanklager i San Francisco.

Politisk virke

Tidlig karriere 
I 2010 vandt hun valget til posten som Californiens justitsminister og blev i 2014 genvalgt med et stort flertal af stemmerne. Den 8. november 2016 slog hun sin partifælle Loretta Sanchez ved senatsvalget i USA i november 2016 og blev dermed valgt som efterfølgeren til den afgående senator Barbara Boxer. Hun er Californiens tredje kvindelige senator samt den første af jamaicansk og indisk afstamning.

Hun var opstillet til at blive den Demokratiske kandidat ved Præsidentvalget i november 2020, men trak sig den 3. december 2019. Den 8. marts 2020 annoncerede hun, at hun i det videre præsidentræs ville støtte tidligere vicepræsident Joe Biden.

Den 11. august 2020 annoncerede Biden, at Harris ville være hans vicepræsidentkandidat til præsidentvalget i november.

Vicepræsident i USA 
Efter Bidens sejr ved præsidentvalget den 3. november 2020 blev hun den 14. december 2020 valgt som vicepræsident af Valgmandskollegiet og indsat den 20. januar 2021.

Referencer

Eksterne henvisninger 
 

USA's vicepræsidenter
Personer fra Californien
Politikere fra USA
Medlemmer af USA's kongres for det demokratiske parti
Medlemmer af Senatet i USA
Præsidentkandidater fra USA 2020